বাংলায় গেরুয়া ঝড়ে উচ্ছ্বসিত সদ্য বিজেপিতে আসা রাঘব চাড্ডা, মোদিকে শুভেচ্ছা

ওয়েবডেস্ক- বাংলায় গেরুয়া ঝড়। মোদির (Narendra Modi) কথায় অঙ্গ-বঙ্গ-কলিঙ্গ আমাদের হবে। এবার সেই বঙ্গকেই নিজের মসনদ গড়ে তুলবে বিজেপি (BJP) । যার প্রস্তুতি শুরু হয়ে গিয়েছে। পরিবর্তনের ঢেউ বঙ্গে। বাংলার এই বিরাট জয়ে বিজেপিকে অভিনন্দন জানালেন সদ্য বিজেপিতে যোগ দেওয়া প্রাক্তন আপ নেতা রাঘব চাড্ডা (Raghav Chadha) ।

এই জয়কে ‘ঐতিহাসিক’ বলে আখ্যা দিয়েছেন। সোমবার রাঘব চাড্ডা তাঁর এক্স হ্যান্ডেলে লেখেন, এই চমকপ্রদ ফলাফলের জন্য বিজেপি পরিবারকে অভিনন্দন। পশ্চিমবঙ্গ এক অসাধারণ জয় অর্জন করেছে – যা সত্যিই ঐতিহাসিক।’ অসম ও পুদুচেরির ফলাফলের কথা উল্লেখ করে তিনি লেখেন, উন্নয়ন ও শক্তিশালী শাসনের প্রতি এখনকার জনগণ আবার আস্থা রেখেছেন। এর জেরেই এই ফল।’ সেইসঙ্গে প্রধানমন্ত্রী নরেন্দ্র মোদি ও কেন্দ্রীয় স্বরাষ্ট্রমন্ত্রী অমিত শাহ ও বিজেপি সভাপতি নিতিন নবীনকে অভিনন্দন জানিয়েছেন।

আরও পড়ুন- বদলা নয় বদল হবে বাংলায়: মোদি

উল্লেখ্য , ছাব্বিশে ২২৬ এর বেশি আসনে নিয়ে আত্মবিশ্বাসী ছিলেন তৃণমূল সুপ্রিমো মমতা বন্দ্যোপাধ্যায়। বিজেপি ও কমিশন কারচুপি করতে পারে বলে আশঙ্কা প্রকাশ করেছিলেন তিনি। তবে তাঁর মানুষের প্রতি, রাজ্যের জনগণের প্রতি তাঁর বিশ্বাস ছিল। কিন্তু সোমবার ভোটগণনার প্রাথমিক ট্রেন্ড আসতেই দেখা যায়, অনুযায়ী তৃণমূল ও বিজেপির মধ্যে হাড্ডাহাড্ডি লড়াই চলছিল। তবে বেলা গড়াতেই সব কিছু স্পষ্ট হয়ে ওঠে।